stanford-oval/wikipedia huggingface dataset:
คาเรน เวตเทอร์ฮาห์น
ประวัติและอาชีพ

เวตเทอร์ฮาห์นเกิดที่เมืองแพลตต์สเบิร์ก รัฐนิวยอร์ก เธอสำเร็จการศึกษาระดับปริญญาตรีจากมหาวิทยาลัยเซนต์ลอว์เรนซ์ใน ค.ศ. 1970 และระดับปริญญาเอกจากมหาวิทยาลัยโคลัมเบียใน ค.ศ. 1975 โดยอาจารย์ที่ปรึกษาในระดับปริญญาเอกได้แก่สตีเฟน เจ. ลิปพาร์ด เธอเข้าทำงานที่วิทยาลัยดาร์ตมัธใน ค.ศ. 1975 และตีพิมพ์ผลงานกว่า 85 ฉบับ เธอมีส่วนร่วมก่อตั้งโครงการส่งเสริมนักศึกษาหญิงในสาขาวิทยาวิทยาศาสตร์ (WISP; Women in Science Project) ขึ้นที่ดาร์ตมัธใน ค.ศ. 1990 ซึ่งเพิ่มจำนวนนักศึกษาหญิงในสาขาวิชาวิทยาศาสตร์จากร้อยละ 13 เป็นร้อยละ 25 และกลายเป็นต้นแบบสำหรับสถาบันอุดมศึกษาแห่งอื่นในสหรัฐ
อุบัติเหตุและการเสียชีวิต

วันที่ 14 สิงหาคม ค.ศ. 1996 เวตเทอร์ฮาห์นกำลังศึกษาอันตรกิริยาระหว่างไอออนปรอทและแคดเมียมกับโปรตีนที่เกี่ยวข้องกับการซ่อมแซมดีเอ็นเอ ในการทดลองเธอใช้ไดเมทิลเมอร์คิวรีเป็นสารมาตรฐานสำหรับการวิเคราะห์ 199
Hg นิวเคลียร์แมกเนติกเรโซแนนซ์ (NMR) ซึ่งเป็นเทคนิคที่นิยมใช้ในการวิเคราะห์สารประกอบของปรอทในขณะนั้น
เวตเทอร์ฮาห์นจำได้ว่าหยดไดเมทิลเมอร์คิวรีสองสามหยดกระเด็นจากปลายปิเปตต์ที่เธอใช้อยู่และตกลงบนถุงมือยางที่เธอใช้ เธอไม่คิดว่าจะมีอันตรายเกิดขึ้น เนื่องจากเธอทำตามมาตรการป้องกันทุกประการที่มีกำหนดไว้ เธอทำความสะอาดพื้นที่ที่เธอทำงานก่อนที่จะถอดอุปกรณ์ป้องกันสารเคมีออก อย่างไรก็ตาม การทดสอบในภายหลังพบว่าไดเมทิลเมอร์คิวรีสามารถซึมผ่านถุงมือยางและผ่านเข้าสู่ผิวหนังได้ภายใน 15 วินาทีเท่านั้น ซึ่งสอดคล้องกับการวิเคราะห์หาปริมาณปรอทในเส้นผมซึ่งแสดงให้เห็นว่าปริมาณปรอทในเส้นผมเพิ่มขึ้นอย่างมาก 17 วันหลังได้รับสาร และเพิ่มถึงจุดสูงสุด 39 วันหลังได้รับสาร ก่อนที่จะลดลงอย่างช้า ๆ
ประมาณสามเดือนหลังได้รับสาร เวตเทอร์ฮาห์นเริ่มมีอาการปวดท้องและผมร่วงอย่างเห็นได้ชัด ในขณะที่อาการด้านประสาทวิทยาได้แก่การเสียความสามารถในการทรงตัวและการพูดที่ช้าลงเริ่มปรากฏในเดือนมกราคม ค.ศ. 1997 หรือห้าเดือนหลังได้รับสาร ซึ่งที่ระยะนี้ การทดสอบพบว่าเธอมีภาวะปรอทในเลือดสูง ปริมาณปรอทในเลือดและในปัสสาวะวัดได้ 4,000 µg L−1 และ 234 µg L−1 ตามลำดับ ซึ่งสูงกว่าปริมาณขั้นต่ำที่ถือว่าเป็นพิษได้แก่ 200 µg L−1 ในเลือดและ 50 µg L−1 ในปัสสาวะ (ในคนปกติ เลือดและปัสสาวะจะมีปริมาณปรอทอยู่ 1–8 µg L−1 และ 1–5 µg L−1 ตามลำดับ)
แม้ว่าแพทย์จะใช้คีเลชันเพื่อบำบัดพิษปรอทอย่างเต็มที่ก็ตาม อาการของเวตเทอร์ฮาห์นก็แย่ลงอย่างรวดเร็ว สามสัปดาห์หลังเริ่มปรากฏอาการทางประสาทวิทยา เธอเริ่มมีอาการคล้ายสภาพผักสลับกับอาการกระตุกอย่างรุนแรง นักศึกษาคนหนึ่งของเธอเล่าว่า "สามีของเธอเห็นน้ำตาไหลบนหน้าเธอ ฉันถามว่าเธอรู้สึกเจ็บปวดไหม หมอบอกว่าดูเหมือนกับว่าสมองเธอไม่น่าจะรับรู้ความเจ็บปวดแล้ว" เวตเทอร์ฮาห์นเสียชีวิตในวันที่ 8 มิถุนายน ค.ศ. 1997 ไม่ถึงหนึ่งปีหลังจากได้รับสารปรอท
การเสียชีวิตของเวตเทอร์ฮาห์นชี้ให้เห็นว่ามาตรการป้องกันในสมัยนั้น (ซึ่งเวตเทอร์ฮาห์นทำถูกต้องทุกประการ) ยังไม่เพียงพอสำหรับสารเคมีที่มีพิษร้ายแรงอย่างเช่นไดเมทิลเมอร์คิวรี องค์การอาชีวอนามัยและความปลอดภัยของสหรัฐหรือ OSHA แนะนำว่าให้หลีกเลี่ยงการใช้ไดเมทิลเมอร์คิวรีเท่าที่จะทำได้ และในกรณีที่ต้องใช้สารนี้ ผู้ใช้ต้องสวมถุงมือเคลือบพลาสติก (SilverShield) นอกจากนี้ ได้มีความพยายามที่จะหาสารอื่นเพื่อใช้เป็นสารมาตรฐานสำหรับการวิเคราะห์นิวเคลียร์แมกเนติกเรโซแนนซ์ของปรอทแทนที่ไดเมทิลเมอร์คิวรี
สิ่งสืบเนื่อง

การเสียชีวิตของเวตเทอร์ฮาห์นส่งผลกระทบเป็นวงกว้างนอกเหนือจากภายในภาควิชาเคมีที่วิทยาลัยดาร์ตมัธ ผลกระทบยังส่งไปถึงองค์การด้านความปลอดภัยเนื่องจากกรณีของเธอชี้ให้เห็นว่าแม้ว่าเธอจะทำตามมาตรการป้องกันที่กำหนดไว้ทุกประการ เช่นการใช้ถุงมือยาง ตู้ดูดควัน และขั้นตอนต่าง ๆ เพื่อความปลอดภัย เป็นต้น หลังจากที่ทราบว่าเวตเทอร์ฮาห์นล้มป่วยเนื่องจากพิษปรอท เพื่อนร่วมงานของเธอได้ทดสอบถุงมือชนิดต่าง ๆ ในห้องปฏิบัติการและพบว่าไดเมทิลเมอร์คิวรีสามารถซึมผ่านถุงมือส่วนใหญ่ได้ภายในไม่กี่วินาที ซึ่งเร็วกว่าที่คาดไว้ ในปัจจุบันจึงแนะนำให้ใช้ถุงมือเคลือบพลาสติกเพื่อป้องกันไดเมทิลเมอร์คิวรี
ในขณะนั้นไดเมทิลเมอร์คิวรีนิยมใช้เป็นสารมาตรฐานสำหรับการวิเคราะห์ 199
Hg นิวเคลียร์แมกเนติกเรโซแนนซ์เนื่องจากมีคุณสมบัติบางประการดีกว่าสารอื่น อย่างไรก็ตาม หลังจากกรณีการเสียชีวิตของเธอ ได้มีการแนะนำให้หลีกเลี่ยงการใช้ไดเมทิลเมอร์คิวรี การเสียชีวิตของเธอนั้นนำไปสู่การปรับปรุงมาตรการด้านความปลอดภัยในห้องปฏิบัติการขนานใหญ่
วิทยาลัยดาร์ตมัธได้ก่อตั้งโครงการสำหรับให้ทุนนักวิจัยได้แก่ Karen E. Wetterhahn Graduate Fellowship in Chemistry ใน ค.ศ. 1998 โดยได้เงินทุนสนับสนุนจากกองทุนอนุสรณ์คาเรน อี. เวตเทอร์ฮาห์น (Karen E. Wetterhahn Memorial Fund) เพื่อส่งเสริมนักศึกษาหญิงให้ศึกษาด้านวิทยาศาสตร์ สถาบันวิทยาศาสตร์สุขภาพสิ่งแวดล้อมแห่งชาติ (National Institute of Environmental Health Sciences) ได้ก่อตั้งรางวัลอนุสรณ์คาเรน เวตเทอร์ฮาห์น (Karen Wetterhahn Memorial Award) ซึ่งเป็นรางวัลประจำปีสำหรับนักศึกษาระดับบัณฑิตศึกษาและนักวิจัยหลังปริญญาเอก
แหล่งข้อมูลอื่น

Remembering Karen Wetterhahn
คอสมิกเกิลส์

| คอสมิกเกิลส์ |
| --- | --- |
คอสมิกเกิลส์ในเดือนกรกฎาคม ค.ศ. 2017 จากซ้ายไปขวา: มิกิ, เอ็กซี, ดายอง, ยอนจอง, ยอรึม, โบนา, อึนซอ, ซอลอา, ซองโซ, ซอนอี, ลูดา, ซูบิน และดาวอน
ข้อมูลพื้นฐาน
รู้จักในชื่อ: อูจูโซนยอ
ที่เกิด: โซล เกาหลีใต้
แนวเพลง: เค-ป็อป บับเบิลกัมป็อป ซินท์ป็อป
ช่วงปี: 2016–ปัจจุบัน
ค่ายเพลง: สตาร์ชิป เยฺว่หฺวา
กลุ่มย่อย: WJSN Chocome WJSN The Black สตาร์ชิปแพลนเน็ต
แยกตัวจาก: Y Teen ไอโอไอ WJMK ร็อคเก็ตเกิลส์ 101

สมาชิก:  ซอลอา  โบนา  เอ็กซี  ซูบิน  ลูดา  ดาวอน  อึนซอ  ยอรึม  ดายอง  ยอนจอง 
อดีตสมาชิก:  ซองโซ  มิกิ  ซอนอี 

เว็บไซต์: Official Website
คอสมิกเกิลส์ (เกาหลี: 우주소녀 อูจูโซนยอ; จีน: 宇宙少女; อังกฤษ: Cosmic Girls ชื่อย่อ WJSN) เป็นวงเกิร์ลกรุปสัญชาติเกาหลีใต้และจีนก่อตั้งโดยสตาร์ชิปเอนเตอร์เทนเมนต์และสังกัดเยฺว่หฺวาเอนเตอร์เทนเมนต์
เปิดตัวเมื่อวันที่ 25 กุมภาพันธ์ ค.ศ. 2016 พร้อมกับอีพี Would You Like? ด้วยสมาชิก 12 คน คือ ซอลอา, ซอนอี, ซูบิน, เอ็กซี, ดาวอน, โบนา, ลูดา, อึนซอ, ซองโซ, มิกิ, ยอรึม, ดายอง และในเดือนกรกฎาคมปีเดียวกัน คอสมิกเกิลส์ได้เพิ่มสมาชิกคนที่ 13 คือ ยอนจอง เข้าร่วมวง
ประวัติ

สมาชิกคนแรกของอูจูโซนยอที่เป็นที่รู้จักต่อสาธารณะคือ ซอลอา, ซึ่งปรากฏตัวในเพลง Janus - Boyfriend เมื่อปี 2012. สมาชิกคนที่สองคือ ดายอง, อดีตผู้เข้าแข่งขันในรายการเพลง ออดิชั่นทางโทรทัศน์ชื่อ K-POP Star 1. สมาชิกคนที่สามก็คือ ดาวอน, ในรายการเซอไววัล K-POP star 2 และเป็นที่รู้จักกันว่าเป็นเพื่อนของ พัก จีมิน 15&. สมาชิกคนที่สี่คือ เอกซี่ เป็นผู้เข้าแข่งขันในการแข่งขันแร็พของเกาหลีใต้ Unpretty rapstar 2. สมาชิกคนที่ 5 คือ อึนซอ ซึ่งปรากฏตัวในเพลง Rush ของ Monsta X ก่อนที่จะเดบิวต์.
ในวันที่ 1 ธันวาคม 2015 Starship ได้เริ่มที่จะปล่อยข้อมูลเกี่ยวกับเกิลกรุ๊ปวงใหม่ผ่านทางโซเชียลมีเดียหลากหลายช่องทาง อาทิ เช่น อินสตาแกรม, ทวิตเตอร์ - ซึ่งเป็นรูปภาพเกี่ยวกับดาวเคราะห์ , สัญลักษณ์รูปหัวใจ และมีวงแหวนล้อมรอบ
เมื่อวันที่ 2 ธันวาคม สตาร์ชิปได้ปล่อยทีเซอร์โดยมีลักษณะเป็นแสงและเงา และยังมีรูปหัวใจวงแหวน - และนั่นก็กลายเป็นโลโก้อย่างเป็นทางการของ อูจูโซนยอ
*ยูนิตแรก มีชื่อว่า "Wonder Unit" ถูกเปิดเผยเมื่อวันที่ 10 ธันวาคม ซึ่งมีสมาชิกคือ เฉิงเซียว , โบนา และ ดายอง.
*ยูนิตที่สอง มีชื่อว่า "Joy Unit" ซึ่งมีสมาชิกคือ ยอรึม , อึนซอ และ เซวียนอี๋.
*ยูนิตที่สาม มีชื่อว่า "Sweet Unit"  ถูกเปิดเผยวันที่ 24 ธันวาคม ซึ่งมีสมาชิกคือ ซอลอา , เอกซี่ และ ซูบิน.
*และยูนิตสุดท้ายมีชื่อว่า "Natural Unit" ถูกเปิดเผยเมื่อวันที่ 31 ธันวาคม ซึ่งมีสมาชิกคือ เหม่ฉี , ลูดา และ ดาวอน
ซึ่งได้เปิดเผยให้กับสาธารณะเป็นครั้งแรกอีกด้วย
เมื่อวันที่ 21 ธันวาคม อูจูโซนยอได้ปล่อยคลิป Cover เพลง All I Want For Christmas Is You ของ Mariah Carey ผ่านทาง JuseTV's ซึ่งเป็นช่องในยูทูบ
ประวัติ > 2016 : เดบิวต์อัลบั้ม Would You Like? และ The Secret

เมื่อวันที่ 2 มกราคม 2016 ดาวอน , เฉิงเซียว , เซวียนอี๋ , เอ็กซี่ และ อึนซอ ได้ปรากฏตัวในมิวสิกวิดีโอเพลงต้อนรับปีใหม่ของ UNIQ
ในวันที่ 10 มกราคม 2016 . Starship ได้ปล่อยทีเซอร์ "Play-File" ซึ่งเป็นทีเซอร์ของสมาชิกแต่ละคนในแต่ละวันไม่ซ้ำกัน
ในวันที่ 20 มกราคม 2016. ซอลอา , เอกซี่ , โบนา , อึนซอ , เซวียนอี๋ และ เฉิงเซียว ได้ร่วมงานกับ Cosmopolitan Korea's ฉบับเดือนกุมภาพันธ์ ในบทความชื่อ "Next Body Icon, Cosmic Girls!"
เมื่อวันที่ 1 กุมภาพันธ์ 2016 อึนซอได้ปรากฏตัวใน เพลง "Whatever" ของ Yoo Seung-woo ร่วมกับ จองมิน Boyfriend และ กีฮยอน Monsta X
อูจูโซนยอ ได้เดบิวต์อย่างเป็นทางการในวันที่ 25 กุมภาพันธ์ 2016 และได้ปล่อยมินิอัลบั้ม Would you like? ซึ่งเป็นอัลบั้มเดบิวต์ของพวกเธอ. ซึ่งประกอบไปด้วยไตเติ้ลแทรกอย่างเพลง Mo Mo Mo และ Catch Me. ในเพลง Mo Mo Mo นั้นได้มี อีกวางซูมาร่วมแสดง MV ด้วย ซึ่งเพลง Mo Mo Mo ได้ปล่อย MV  เมื่อวันที่ 24 กุมภาพันธ์ ส่วน MV เพลง Catch me นั้น ได้ปล่อยออกมาภายหลังในวันที่ 9 มีนาคม 2016 . อูจูโซนยอได้ขึ้นเดบิวต์สเตจในวันที่ 25 กุมภาพันธ์ ในรายการ M! Countdown ด้วยเพลง Catch Me และ Mo Mo Mo
ในวันที่ 11 กรกฎาคม 2016 Starship ได้ออกมายืนยันว่า ยอนจอง จาก I.O.I จะได้เข้าร่วมมาเป็นสมาชิกของวง และจะเริ่มทำการโปรโมตด้วยกันในเดือน สิงหาคม
ในเดือนสิงหาคม 2016 เอกซี่ , เฉิงเซียว , ซอลอา , ซูบิน , อึนซอ , ยอรึม และ ดายอง ได้ทำโปรเจกต์ร่วมกับ Monsta X ในชื่อยูนิต Y-Teen. Y-Teen เป็นโปรเจกต์ยูนิตที่จัดทำขึ้นเพื่อโปรโมต CF models for KT’s phone fare service และจะปล่อย EPS , MV และ เนื้อหาความบันเทิงต่าง ๆ .
และในวันที่ 17 สิงหาคม 2016 อูจูโซนยอ ได้ปล่อยมินิอัลบั้มที่สองของพวกเธอ The Secret ซึ่งประกอบได้ด้วยสมาชิกทั้ง 13 คน. โดยมีเพลงไตเติ้ลแทร็คคือ Secret โดยมีดนตรี เนื้อร้องและทำนองที่ไพเราะ โดยเป็นเรื่องของหญิงสาวที่ตกหลุมรักอีกฝ่าย แต่ด้วยความที่ยังไม่รู้จักดีพอ จึงไม่สามารถแสดงความรู้สึกออกไปได้ทั้งหมด ในส่วนที่เหลือจึงเก็บไว้เป็นความลับ
ประวัติ > 2017 : มินิอัลบั้มชุดที่สาม From WJSN และ ชื่อแฟนคลับอย่างเป็นทางการ , อัลบั้มเต็มชุดแรก HAPPY MOMENT

ในวันที่ 4 มกราคม 2017 อูจูโซนยอได้ปล่อยมินิอัลบั้มที่สามของพวกเธอ ในชื่อ From WJSN ซึ่งประกอบไปด้วย 6 เพลง และมีเพลงไตเติ้ลแทร็คคือ I Wish กล่าวถึงความปรารถนาของหญิงสาว
ในวันที่ 11 มกราคม 2017 Starship ได้ออกมาเปิดเผยชื่อแฟนคลับอย่างเป็นทางการของ WJSN  ในชื่อ 우정 (Ujung) (อูจอง) ซึ่งมีความหมายว่า Friendship (มิตรภาพ)
ในวันที่ 7 มิถุนายน 2017 อูจูโซนยอได้ปล่อยอัลบั้มเต็มอัลบั้มแรกที่ชื่อ HAPPY MOMENT โดยจะมีทั้งหมด10 การโปรโมตครั้งนี้มีเพลงไตเติ้ลแทร็คที่ชื่อว่า HAPPY เป็นเพลงที่แสดงถึงความสุขของเด็กสาวที่อยู่ในช่วงเวลาของการตกหลุมรัก และ ครั้งนี้ได้โปรดิวซ์เซอร์อย่าง Black Eyed Pilseung มาแต่งเพลงให้เป็นครั้งแรก ซึ่งเคยแต่งเพลงดังให้กับรุ่นพี่อย่าง SISTAR , TWICE เป็นต้น เพลงโปรโมต "HAPPY เป็นเพลงแนว(ป๊อบ)แดนซ์ที่รวมเทรนจากทั่วโลกเอาไว้ด้วยทำนองเพลงที่สนุกสนานนี้ บอกได้ว่าเป็นเพลงที่เกี่ยวกับเด็กสาวคนนึงที่กำลังหลงอยู่ในอาการตกหลุมรัก เนื้อเพลงจะเกี่ยวกับ ความตื่นเต้นที่มีปฏิกิริยาต่อร่างกาย ทำให้เกิดการแสดงอาการมีความสุขของเด็กสาว
2018 - ปัจจุบัน :  มินิอัลบั้มชุดที่4 Dream your dream , China's produce 101, มินิอัลบั้มชุดที่5 WJ PLEASE ?
ซอนอีและมิกิ พักกิจกรรมวง เข้าแข่งขันในรายการ PRODUCE 101 เวอร์ชันจีน
PRODUCE 101 เวอร์ชันจีน ซอนอีได้อันดับที่ 2 และมิกิ ได้อันดับที่ 1 พักกิกรรมวง เดบิวท์สมาชิกเกิลกรุ๊ปโปรเจกซ์แห่งชาติของจีนในนาม Rocket Girls เป็นระยะเวลา 2 ปี 6 เดือน
วันที่ 1 มิถุนายน ซอลอา กับ ลูดา ได้เดบิวท์เกิลกรุ๊ปโปรเจกซ์กับ ยูจอง กับ โดยอน วง Weki Meki ในนาม WJMK
วันที่ 2 ตุลาคม THE SHOW WJSN ชนะการการเพลงครั้งแรก
ประวัติ > 2017 : มินิอัลบั้มชุดที่สาม From WJSN และ ชื่อแฟนคลับอย่างเป็นทางการ , อัลบั้มเต็มชุดแรก HAPPY MOMENT > 2022 WJSN เข้าร่วมรายการ QUEENDOM 2

สเตจที่ผ่านมาทั้งหมด สาวๆ WJSN นั้นได้แสดง As You Wish , Navillera , Hold My Hand , Ka-Boomและ Pantomime ซึ่งระดับคะแนนของสาวๆ อยู่ในลำดับที่ดีมากตลอดการแข่ง จนถึงรอบไฟนอล พวกเธอได้แสดงเพลง Aura และครั้งนี้จึงทำให้ WJSN เป็น WINNER QUEENDOM
ประวัติ > 2023 สัญญาของสมาชิกวงเกิร์ลกรุป WJSN กำลังได้รับการจับตามองอย่างมาก เนื่องจากสัญญาของสมาชิกวงกำลังจะหมดอายุลง

วันที่ 3 มีนาคม ค่ายต้นสังกัด ได้เปิดเผยว่า มีสมาชิกวง WJSN ที่ต่อสัญญากับทาง Starship Entertainment เพียง 8 คนได้แก่ ซอลอา, โบนา, เอ็กซี่, ซูบิน, อึนซอ, ยอรึม, ดายอง และยอนจอง ในขณะที่ ลูดา และ ดาวอน รวมถึงสมาชิกชาวจีน เรายังอยากแจ้งให้ทราบว่า สัญญาของสมาชิกทั้ง 3 จาก Yuehua Entertainment อย่าง ซอนอีซองโซ และ มิกิ ในฐานะ WJSN เองก็ได้สิ้นสุดลงโดยอัตโนมัติ
สมาชิก > ยูนิต Wonder

โบนา (보나) – นักร้องสนับสนุน
เฉิงเซียว (성소) – นักเต้นหลัก
ดายอง (다영) – นักร้องนำ
สมาชิก > ยูนิต จอย

ซอนอี (선의) – นักร้องสนับสนุน
อึนซอ (은서) – นักร้องเสริม
ยอรึม (여름) – แร็ปเปอร์นำ
สมาชิก > ยูนิต สวีต

ซอลอา (설아) – นักร้องนำ
เอ็กซี่ (엑시) – หัวหน้าวง,แร็ปเปอร์หลัก
ซูบิน (수빈) – นักร้องเสียงหลัก
สมาชิก > ยูนิต ธรรมชาติ

ลูดา (루다) – นักร้องเสริม
ดาวอน (다원) – นักร้องเสียงหลัก
เหม่ยฉี (미기) – นักเต้นหลัก
ยอนจอง (연정) – นักร้องเสียงหลัก,น้องเล็ก
ผลงาน > รายชื่อเพลงในอัลบั้ม

| Title | รายละเอียด | Peak chart positions> KOR  | Peak chart positions> US World  | ยอดขาย |  |
| --- | --- | --- | --- | --- | --- |
| Would You Like? |  Released: February 25, 2016  Label: Starship Entertainment, Yuehua Entertainment  Format: CD, digital download | 7 | — |  KOR: 13,787 |  |
| The Secret |  Released: August 17, 2016  Label: Starship Entertainment, Yuehua Entertainment  Format: CD, digital download | 6 | 12 |  KOR: 19,090 |  |
| From. WJSN |  Released: January 4, 2017  Label: Starship Entertainment, Yuehua Entertainment  Format: CD, digital download | 4 | — |  KOR: 36,441  JPN: 509 |  |
| Dream Your Dream |  Released: February 27, 2018  Label: Starship Entertainment, Yuehua Entertainment  Format: CD, digital download | 2 | — |  KOR: 49,002 |  |
| WJ Please? |  Released: September 19, 2018  Label: Starship Entertainment, Yuehua Entertainment  Format: CD, digital download | 3 | 14 |  KOR: 61,952 |  |
| WJ Stay? |  Released: January 8, 2019  Label: Starship Entertainment, Yuehua Entertainment  Format: CD, digital download | 2 | — |  KOR: 64,339 |  |
| For the Summer |  Released: June 4, 2019  Label: Starship Entertainment, Yuehua Entertainment  Format: CD, digital download | 1 | — |  KOR: 78,555 |  |
| As You Wish |  Released: November 19, 2019  Label: Starship Entertainment, Yuehua Entertainment  Format: CD, digital download | 2 | — |  KOR: 96,647 |  |
| Neverland |  Released: June 9, 2020  Label: Starship Entertainment, Yuehua Entertainment  Format: CD, digital download | 2 | — |  KOR: 105,056  JPN: 715 |  |
| Unnatural |  Released: March 31, 2021  Label: Starship Entertainment, Yuehua Entertainment  Format: CD, digital download | 3 | — |  KOR: 92,645 |  |
"—" denotes releases that did not chart or were not released in that region.
ผลงาน > อัลบั้มเต็ม

| Title | รายละเอียด | Peak chart positions> KOR  | ยอดขาย |
| --- | --- | --- | --- |
| Happy Moment |  Released: June 7, 2017  Label: Starship Entertainment, Yuehua Entertainment  Formats: CD, digital download | 3 |  KOR: 38,368 |
ผลงาน > ซิงเกิลโปรโมต

ผลงานเพลงของ Cosmic Girls (우주소녀/ WJSN)
| เพลง | ปี | ตำแหน่งสูงสุดในชาร์ตเพลง> KOR. | ตำแหน่งสูงสุดในชาร์ตเพลง> KOR Hot.  | ยอดขาย | ชื่ออัลบั้ม |
| --- | --- | --- | --- | --- | --- |
| "Mo Mo Mo" (모모모) | 2016 | 206 | N/A |  KOR: 14,523 | Would You Like? |
| "Catch Me" (캐치미) | 2016 | — | N/A | N/A | Would You Like? |
| "Secret" (비밀이야) | 2016 | 49 | N/A |  KOR: 89,219 | The Secret |
| "I Wish" (너에게 닿기를) | 2017 | 49 | N/A |  KOR: 166,115 | From. WJSN |
| "Happy" (해피) | 2017 | 77 | N/A |  KOR: 45,435 | Happy Moment |
| "Dreams Come True" (꿈꾸는 마음으로) | 2018 | — | 67 | N/A | Dream Your Dream |
| "Save Me, Save You" (부탁해) | 2018 | — | 63 | N/A | WJ Please? |
| "La La Love" | 2019 | 101 | 51 |  CHN: 14,000 | WJ Stay? |
| "Boogie Up" | 2019 | 133 | 60 | N/A | For the Summer |
| "이루리 (As You Wish)" | 2019 | 106 | 67 | N/A | 이루리 (As You Wish) |
| "Butterfly" | 2020 | 118 | 81 | N/A | Neverland |
| "Unnatural" | 2021 | 126 | 85 | N/A | Unnatural |
ผลงานการแสดง > ละครซีรีส์

| ปี | ช่อง | เรื่อง | สมาชิก | รับบทแสดง | หมายเหตุ |
| --- | --- | --- | --- | --- | --- |
| 2017 | KBS2 | The Best Hit (최고의 한방) | โบนา | ฮเยริ | รับเชิญ ซอลอา, ซูบิน,ลูดา, อึนซอ, ดายอง และยอรึม |
| 2017 | KBS2 | Girl’s Generation 1979 | โบนา | อี จองฮี | นักแสดงหลัก |
| 2017 | tvN | A Korean Odyssey | ยอนจอง | ลี ดาอิน | นักแสดงรับเชิญ |
| 2017 | tvN | Chicago Typewriter (시카고 타자기) | ลูดา, โบนา, ซอลอา และอึนซอ | สมาชิกอูจูโซนยอ | นักแสดงรับเชิญ (Ep.3) |
| 2018 | KBS2 | Your House Helper (당신의 하우스헬퍼) | โบนา | อิม ดายอง | นักแสดงหลัก |
| 2020 | KBS2 | Lovers of Samkwang Villa (삼광빌라 연인들) | โบนา | แฮดึน | นักแสดงหลัก |
| 2020 | Netflix | Goedam (도시괴담) season 1 (ep.4) | ซอลอา | มินยอง | นักแสดงหลัก |
| 2021 | JTBC | IDOL:The coup | เอ็กซี่ | แอล | นักแสดงหลัก |
| 2022 | Netflix | twenty five twenty one (25,21) | โบนา | โก ยูริม | นักแสดงหลัก |
ผลงานการแสดง > เว็บดราม่า

| ปี | เรื่อง | สมาชิก | รับบทแสดง | หมายเหตุ |
| --- | --- | --- | --- | --- |
| 2015 | The Flatterer | เอ็กซี่ | เซ-ริม | นักแสดงสมทบ |
| 2015 | High End Crush | ซูบิน | ซูบิน | นักแสดงสมทบ |
| 2017 | Good Morning Double-Decker Bus | ซอลอา | ซอ ชินยอง | นักแสดงหลัก |
| 2018 | 인생책다방 | อึนซอ | เซมี | นักแสดงหลัก |
| 2019 | IN-OUT Sider (인싸가 된 아싸짱) | ซอลอา | จอง โซมิน | นักแสดงหลัก |
| 2020 | Dalgona (달고나) | อึนซอ | ซง มินา | นักแสดงหลัก |
| 2020 | Love Revolution (연애혁명) | ดายอง | โอ อารัม | นักแสดงสมทบ |
| 2021 | True Beauty (여신강림) | ดายอง | แช-นิ | นักแสดงรับเชิญ |
ผลงานการแสดง > ภาพยนตร์

| ปี | เรื่อง | สมาชิก | รับบทแสดง | หมายเหตุ |
| --- | --- | --- | --- | --- |
| 2016 | Like a French Film | ดายอง |  | นักแสดงสมทบ |
| 2022 | Seoul Ghost Stories ผีดุสุดโซล | ซอลอา,เอ็กซี่ |  | นักแสดงหลัก |
ผลงานการแสดง > รายการเรียลริตี้/วาไรตี้โชว์

| ปี | รายการ | ช่อง | สมาชิก | หมายเหตุ |
| --- | --- | --- | --- | --- |
| 2016 | Would You Like Girls | Mnet | สมาชิกทั้งหมด |  |
| 2016 | Weekly Idol | MBC Every1 | สมาชิกทั้งหมด | Ep. 243 |
| 2016 | Video Star : Season1 | MBC Every1 | ซูบิน | Ep. 50 (แขกรับเชิญ) |
| 2016 | Running Man | SBS | อึนซอ | Ep. 297 |
| 2017 | My Celeb Roomies | MBC | สมาชิกทั้งหมด |  |
| 2017 | Weekly Idol | MBC Every1 | สมาชิกทั้งหมด | Ep. 291 |
| 2017 | 우주보쇼 - WJSN Show | JTBC2 | สมาชิกทั้งหมด |  |
| 2018 | Idol Producer | iQIYI | ซองโซ | เมนเทอร์ |
| 2018 | Sugar Man2 | JTBC | สมาชิกทั้งหมด | Ep. 8 |
| 2018 | Running Man | SBS | ดายอง | Ep. 402 |
| 2019 | Running Man | SBS | โบนา | Ep.445,446 |
| 2019 | TMI News | Mnet | ซูบิน | พิธีกรพิเศษช่วง TMI Weather |
| 2019 | Run.wav | JTBC | สมาชิกชาวเกาหลี | Ep. 2 (แขกรับเชิญ) |
| 2019 | Hidden Track | Olleh TV | สมาชิกชาวเกาหลี | Ep. 6 (แขกรับเชิญ) |
| 2019 | The Gashinas (가시나들) | MBC | ซูบิน |  |
| 2020 | Birds of a Feather (끼리끼리) | MBC | สมาชิกชาวเกาหลี | Ep. 12 (แขกรับเชิญ) |
ผลงานการแสดง > การแข่งขันรายการ

| ปี | รายการ | ช่อง | สมาชิก | หมายเหตุ |
| --- | --- | --- | --- | --- |
| 2015 | Unpretty rapstar 2 | Mnet | เอ็กซี่ |  |
| 2016 | Produce 101 | Mnet | ยอนจอง | I.O.I |
| 2016 | Girl Spirit | JTBC | ดาวอน |  |
| 2016 | King Of Masked Singer | MBC | เอ็กซี่ | Ep.65 |
| 2017 | King Of Masked Singer | MBC | ยอนจอง | Ep.91-92 |
| 2018 | Produce 101 China | Tencent | ซอนยี มิกิ | Rocket Girl |
| 2018 | King Of Masked Singer | MBC | ซอลอา | Ep.173-174 |
| 2019 | King Of Masked Singer | MBC | ยอนจอง | Ep.189 |
| 2019 | King Of Masked Singer | MBC | ซูบิน | Ep.231-232 |
| 2019 | King Of Masked Singer | MBC | ดายอง | Ep.241-242 |
| 2022 | Queendom 2 | Mnet | ทั้งหมด | ซองโซ,มิกิ,ซอนยี ติดทำงานที่ประเทศจีน   ดาวอน พักกิจกรรม   โบนา ติดการถ่ายละคร |
2022:
รางวัลและเสนอชื่อ

| พิธีมอบรางวัล | ปี | ประเภท | เสนอชื่อ / ผลงาน | ผล | อ้างอิง |
| --- | --- | --- | --- | --- | --- |
| Asia Artist Awards | 2016 | Most Popular Artists (Singer) – Top 50 | คอสมิกเกิลส์ | อันดับ 48 |  |
| Asia Artist Awards | 2016 | Rising Star Award | คอสมิกเกิลส์ | ชนะ |  |
| Asia Artist Awards | 2017 | Most Popular Artists (Singer) – Top 50 | คอสมิกเกิลส์ | เสนอชื่อเข้าชิง |  |
| Asia Artist Awards | 2018 | New Wave Award | คอสมิกเกิลส์ | ชนะ |  |
| Asia Artist Awards | 2021 | Female Idol Group Popularity Award | คอสมิกเกิลส์ | เสนอชื่อเข้าชิง |  |
| Asia Artist Awards | 2021 | Best Emotive Singer Awards | คอสมิกเกิลส์ | ชนะ |  |
| Genie Music Awards | 2019 | The Top Artist | คอสมิกเกิลส์ | เสนอชื่อเข้าชิง |  |
| Genie Music Awards | 2019 | The Performing Artist (Female) | คอสมิกเกิลส์ | เสนอชื่อเข้าชิง |  |
| Genie Music Awards | 2019 | Genie Music Popularity Award | คอสมิกเกิลส์ | เสนอชื่อเข้าชิง |  |
| Genie Music Awards | 2019 | Global Popularity Award | คอสมิกเกิลส์ | เสนอชื่อเข้าชิง |  |
| Genie Music Awards | 2019 | M2 Hot Star Award | คอสมิกเกิลส์ | ชนะ |  |
| Golden Disc Awards | 2017 | New Artist of the Year | คอสมิกเกิลส์ | เสนอชื่อเข้าชิง |  |
| Golden Disc Awards | 2017 | Popularity Award | คอสมิกเกิลส์ | เสนอชื่อเข้าชิง |  |
| Golden Disc Awards | 2017 | Asian Choice Popularity Award | คอสมิกเกิลส์ | เสนอชื่อเข้าชิง |  |
| Golden Disc Awards | 2019 | Disc Bonsang | For The Summer | เสนอชื่อเข้าชิง |  |
| Korean Entertainment Arts Awards | 2017 | New Artist Award | คอสมิกเกิลส์ | ชนะ |  |
| Melon Music Awards | 2016 | Best New Artist | คอสมิกเกิลส์ | เสนอชื่อเข้าชิง |  |
| Mnet Asian Music Awards | 2016 | Best New Artist (Female Group) | คอสมิกเกิลส์ | เสนอชื่อเข้าชิง |  |
| Mnet Asian Music Awards | 2016 | HotelsCombined Artist of the Year | คอสมิกเกิลส์ | เสนอชื่อเข้าชิง |  |
| MTV Europe Music Awards | 2018 | Best Korean Act | คอสมิกเกิลส์ | เสนอชื่อเข้าชิง |  |
| Seoul Music Awards | 2017 | EPK Discovery Award | คอสมิกเกิลส์ | ชนะ |  |
| Seoul Music Awards | 2017 | New Artist Award | คอสมิกเกิลส์ | เสนอชื่อเข้าชิง |  |
| Seoul Music Awards | 2017 | Bonsang Award | คอสมิกเกิลส์ | เสนอชื่อเข้าชิง |  |
| Seoul Music Awards | 2022 | U+Idol Live Best Artist Award | คอสมิกเกิลส์ | เสนอชื่อเข้าชิง |  |
| Seoul Success Awards | 2016 | Rookie Award | คอสมิกเกิลส์ | ชนะ |  |
| Soribada Best K-Music Awards | 2017 | Rising Hot Star Award | คอสมิกเกิลส์ | ชนะ |  |
| Soribada Best K-Music Awards | 2019 | Popularity Award (Female) | คอสมิกเกิลส์ | เสนอชื่อเข้าชิง |  |
| Soribada Best K-Music Awards | 2019 | New Korean Wave Artist Award | คอสมิกเกิลส์ | ชนะ |  |
| Soribada Best K-Music Awards | 2020 | New K-wave Music Icon | คอสมิกเกิลส์ | ชนะ |  |
| StarHub Night of Stars | 2018 | Most Charismatic Performance Award | คอสมิกเกิลส์ | ชนะ |  |
| V Live Awards | 2019 | Artist Top 10 | คอสมิกเกิลส์ | ชนะ |  |
แหล่งข้อมูลอื่น

แม่แบบ:Cosmic Girls
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์
คิงคีย์ 100

| คิงคีย์ 100 Kingkey 100, KK100 京基100 |
| --- | --- |
คิงคีย์ 100 th
ข้อมูลทั่วไป
ที่ตั้ง: เชินเจิ้น มณฑลกวางตุ้ง   ประเทศจีน
พิกัด: 22°32′47.58″N 114°06′6.63″E﻿ / ﻿22.5465500°N 114.1018417°E﻿ / 22.5465500; 114.1018417
ก่อสร้าง: พ.ศ. 2550 (ค.ศ. 2007)
สร้างเสร็จ: กันยายน พ.ศ. 2554 (ค.ศ. 2011)
การใช้งาน: สำนักงาน โรงแรม
ความสูง
หลังคา: 441.8 เมตร (1,449 ฟุต)
ชั้นสูงสุด: 427.1 เมตร (1,401 ฟุต)
รายละเอียด
จำนวนชั้น: 100 ชั้น
พื้นที่ชั้น: 220,000 ตารางเมตร (2,368,060 ตารางฟุต)
จำนวนลิฟต์: 66 ตัว
บริษัท
สถาปนิก: Terry Farrell
วิศวกร: Arup
เจ้าของ: Kingkey Group
อ้างอิง: 
คิงคีย์ 100 (จีน: 京基100, อังกฤษ: Kingkey 100, The KK100) หรืออาคาร KK100 และศูนย์การเงินคิงคีย์ คือตึกระฟ้าแห่งหนึ่งสูง 100 ชั้น ในเมืองเชินเจิ้น มณฑลกวางตุ้ง ประเทศจีน อาคารตั้งอยู่ในเขตหลูฮู (Luohu) ทางด้านตะวันออกของเมืองเชินเจิ้น โดยห่างประมาณ 1 กิโลเมตรจากเขตแดนไปทางเหนือ ระหว่างจีนแผ่นดินใหญ่และฮ่องกง ซึ่งบริเวณนี้ถูกเรียกบ่อยครั้งว่าเป็น "เขตการเงิน" ของเชินเจิ้น
ตัวอาคารมีการใช้งานแบบผสม ด้วยความสูง 441.8 เมตร (1,449) ฟุต โดยใช้เป็นพื้นที่สำนักงานและโรงแรม จำนวน 68 ชั้นแรก ซึ่งมีพื้นที่ 173,000 ตารางเมตร ถูกใช้งานเป็นสำนักงานเกรด A และอีก 22 ชั้น พื้นที่ 35,000 ตารางเมตร ถูกใช้เป็นโรงแรมธุรกิจระดับ 6 ดาว และอีก 4 ชั้น จัดเป็นสวนและภัตตาคารต่างๆ คิงคีย์ 100 ยังมีจุดเชื่อมต่อกับห้างสรรพสินค้าเคเค (KK Mall) ซึ่งเปิดเมื่อวันที่ 26 พฤศจิกายน ค.ศ. 2010 ซึ่งมีร้านค้าแบรนด์หรู ร้านอาคาร และซุปเปอร์มาเก็ต ห้างเคเคยังมีเป็นที่ตั้งของโรงภาพยนตร์ระบบ IMAX แห่งแรกของเมืองเชินเจิ้น โรงแรมเซนต์ รีจิส ครอบครอบพื้นที่ระหว่างชั้น 75-98 ซึ่งเปิดในเดือนกันยายน ค.ศ. 2011 ในปัจจุบันเป็นอาคารที่สูงที่สุดในเชินเจิ้น อันดับที่ 5 ของจีน และอันดับที่ 14 ของโลก
สมุดภาพ

อาคารการเงินคิงคีย์ อยู่ภายใต้การก่อสร้าง วันที่ 8 ตุลาคม ค.ศ. 2009 - มีนาคม ค.ศ. 2011
อาคารคิงคีย์ ค.ศ. 2009
อาคารการเงินคิงคีย์อยู่ภายใต้การก่อสร้าง วันที่ 27 กุมภาพันธ์ ค.ศ. 2010
อาคารคิงคีย์ ระหว่างการก่อสร้าง
อาคารการเงินคิงคีย์เวลากลางคืน สามารถเห็นส่วนยอดของอาคารและก้อนเมฆที่ลอยต่ำ
การเปรียบเทียบคิงคีย์ 100 กับตึกระฟ้าในเอเชีย
ดูเพิ่ม

ตึกระฟ้า
รายชื่อตึกที่สูงที่สุดในโลก
รายชื่อตึกที่สูงที่สุดในเชินเจิ้น